চন্দ্রনাথ পাহাড়

চন্দ্রনাথ পাহাড় হলো চট্টগ্রাম পশ্চিমাঞ্চলীয় হিল রেঞ্জের সর্বোচ্চ চূড়া। চট্টগ্রাম পশ্চিমাঞ্চলীয় হিল রেঞ্জ হিমালয় হতে বিচ্ছিন্ন হিমালয়ের পূর্বাঞ্চলীয় অংশ। এই পাহাড়টি হিমালয়ের দক্ষিণ ও দক্ষিণ-পূর্ব দিক ঘুরে ভারতের আসাম এবং ত্রিপুরা রাজ্যের মধ্য দিয়ে ফেনী নদী পার হয়ে চট্টগ্রামের সঙ্গে মিশেছে। চট্টগ্রাম অংশে ফেনী নদী থেকে চট্টগ্রাম শহর পর্যন্ত এর দৈর্ঘ্য প্রায় ৭০ কিলোমিটার। এই পাহাড়ের পাদদেশে নির্মিত হয়েছে সীতাকুণ্ড ইকো পার্ক।

 উচ্চতা ও শৃঙ্গ 
থাম্ব|চন্দ্রনাথ পাহাড়ের শিখর
চট্টগ্রাম পশ্চিমাঞ্চলীয় রেঞ্জে অবস্থিত চন্দ্রনাথ শৃঙ্গ ৩১০ মি (১,০১৭ ফুট) উঁচু এবং চট্টগ্রাম জেলার সর্বোচ্চ স্থান। আম্বরনামা উচ্চতা ৯০০ ফুট এবং সাইজ্জ্যদালা উচ্চতা ৮০১ ফুট। চট্টগ্রাম পশ্চিমাঞ্চলীয় রেঞ্জ শহর এর কর্ণফুলী নদীর কাছে এসে উচ্চতা অনেক কমে এসেছে। চট্টগ্রাম শহরের উপকন্ঠে বাটালি পাহাড়ের উচ্চতা ২৮০ ফুট এবং শহর থেকে সামান্য উত্তরে নঙ্গরখানা ২৯৮ ফুট উঁচু।

 ঝর্ণা ও প্রস্রবণ 

এখানে রয়েছে সহস্রধারা আর সুপ্তধারা নামের দুটি জলপ্রপাত। মীরসরাই অংশে রয়েছে খৈয়াছড়া, হরিণমারা, হাটুভাঙ্গা, নাপিত্তাছড়া, বাঘবিয়ানী, বোয়ালিয়া, অমরমানিক্যসহ আরো অনেক অনেক ঝর্ণা ও জলপ্রপাত। পূর্বদিকে এই পাহাড় থেকে উৎসারিত হয়ে কয়েকটি ঝর্ণা তথা খাল হালদা নদীতে গিয়ে মিলিত হয়েছে। এর মাঝে গজারিয়া, বারমাসিয়া, ফটিকছড়ি, হারুয়ালছড়ি এবং বোয়ালিয়া অন্যতম। পশ্চিম দিকে মহামায়া, মিঠাছড়া সহ আরো কয়েকটি ছড়া ও ঝর্ণা বঙ্গোপসাগরে পতিত হয়েছে। বর্তমানে মহামায়া ছড়ার উপর একটি রাবার ড্যাম নির্মিত হয়েছে। এই লেক দেশের দ্বিতীয় বৃহত্তম কৃত্রিম লেক, তাছাড়া নীলাম্বর হ্রদ নামে একটি মনোরম লেক এই পাহাড়ের পাদদেশে অবস্থিত।

চিত্রশালা

 তথ্যসূত্র 

 বহিঃসংযোগ 

বিষয়শ্রেণী:সীতাকুণ্ড উপজেলা
বিষয়শ্রেণী:বাংলাদেশের পাহাড়
বিষয়শ্রেণী:চট্টগ্রাম জেলার ভূগোল
বিষয়শ্রেণী:চট্টগ্রাম জেলার দর্শনীয় স্থান
বিষয়শ্রেণী:বাংলাদেশের পাহাড়